Document ID: 31988R3182

*****
ΚΑΝΟΝΙΣΜΟΣ (ΕΟΚ) αριθ. 3182/88 ΤΗΣ ΕΠΙΤΡΟΠΗΣ
της 17ης Οκτωβρίου 1988
για τροποποίηση του κανονισμού (ΕΟΚ) αριθ. 2377/80 περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 2248/88 (2), και ιδίως το άρθρο 18 παράγραφος 6,
Εκτιμώντας:
ότι η διάρκεια ισχύος των πιστοποιητικών, κατά την εξαγωγή εκτός της Κοινότητας των αναπαραγωγών βοοειδών καθαρής φυλής, ιδίως στα πλαίσα διαγωνισμού που ανοίγουν από ορισμένες τρίτες χώρες, είναι ανεπαρκής· ότι για να διατηρηθούν τα κανονικά ρεύματα συναλλαγών για τα εν λόγω προϊόντα ενδείκνυται να αυξηθεί η διάρκεια ισχύος των πιστοποιητικών· ότι θα πρέπει συνεπώς να τροποποιηθεί κατ' αυτή την έννοια ο κανονισμός (ΕΟΚ) αριθ. 2377/80 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3988/87 (4)·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 5 στοιχείο β) του κανονισμού (ΕΟΚ) αριθ. 2377/80 προστίθεται το ακόλουθο εδάφιο:
«Εντούτοις, για τα πιστοποιητικά που αναφέρονται στο άρθρο 2 παράγραφος 2 που εκδίδονται στα πλαίσια της διαδικασίας που αναφέρεται στο άρθρο 43 του κανονισμού (ΕΟΚ) αριθ. 3183/80 (*), η διάρκεια ισχύος λήγει στο τέλος του δωδέκατου μήνα μετά την ημερομηνία της πραγματικής εκδόσεώς τους.
(*) ΕΕ αριθ. L 338 της 13. 12. 1980, σ. 1.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Οκτωβρίου 1988.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Οκτωβρίου 1988.

Labels: 3
17